Source: http://www.kotkaco.fi/fi/ratkaisut.html
Timestamp: 2018-11-18 10:07:52+00:00
Document Index: 11892893

Matched Legal Cases: ['kko ', 'kko ', 'kko ', 'kko ', 'kko ', 'kko ']

koko kuvan.
Yritysasiakkaille teetetyn asiakastyytyväisyyskyselyn mukaan 97,9 % asiakkaistamme suosittelisi meitä myös muille.
Oikeus parempiin ratkaisuihin
Kauppila Partners on nyt Kotka & co.
Kotka & co. on tiivis joukkue neuvonantajia, joilla on jo hankitut kannukset ja edelleen iso nälkä onnistua.
Palveluamme ohjaa vahva halu auttaa asiakasta konkretian tasolla: antaa hyödyllisiä toimintaohjeita ja ennakoida tulevat mutkat eikä pelkästään luovia pykäläkoskessa.
Eri oikeudenalojen rautaisen tuntemisen lisäksi hallitsemme taloudellisen ja verotuksellisen neuvonannon.
Tarjoamme aina selkeän toimintaehdotuksen
Ei jargonia – kerromme asiat niin kuin ne ovat
Liiketoiminta edellä – juridiikka ei itsetarkoitus
Vastaus siihenkin, mitä et ole huomannut kysyä
Keskitymme olennaiseen ja asioiden eteenpäinviemiseen.
Oletko saanut 52-sivuisen englanninkielisen sopimusnivaskan asiakkaaltasi hyväksyttäväksi? Ottamalla meihin yhteyttä saat sopimusasioissa asiantuntevaa palvelua, josta on oikeasti rahanarvoista hyötyä. Keskitymme olennaiseen ja asioiden eteenpäinviemiseen sen sijaan, että hidastaisimme kaupankäyntiä turhilla viisasteluilla.
Yritystoiminnan kansainvälistyminen on johtanut kaupallisten sopimusten monimutkaistumiseen: ne ovat yleensä hyvin laajoja ja sisältävät kaikkea maan ja taivaan väliltä. Tästä syystä myös niiden hallitseminen vaatii entistä enemmän ammattitaitoa. Hyvin laaditut sopimukset ovat oivia riskienhallintavälineitä ja ne ennaltaehkäisevät riitojen syntyä. Selkeät asiakirjat herättävät luottamusta asiakkaiden silmissä ja helpottavat siksi kaupantekoa. Meillä on erityisesti kokemusta kansainvälisen kaupankäynnin sopimuksista – hoidamme asiat yhtä sujuvasti myös englanniksi ja ruotsiksi.
Yhtiöoikeudelliset asiat ovat olennainen osa yrityksesi riskienhallintaa. Ne tulevat yleensä ajankohtaisiksi osana yritysjärjestelyä tai yrityksen myynti- ja ostotilanteissa. Yhtiöoikeuden juridiikkaan ja hallitustyöskentelyyn perehtynyt tiimimme neuvoo sinua yrityksesi hallinnoimisessa sen elinkaaren jokaisessa vaiheessa.
Ville Kotka
Osakas, asianajaja • Managing Partner
ville.kotka(a)kotkaco.fi
040 591 7579
/upload/henkilosto/pienet-kuvat/ville_kotka_small.jpg
Oskar Björndahl
Asianajaja • Senior Associate
oskar.bjorndahl(a)kotkaco.fi
050 539 0058
/upload/henkilosto/pienet-kuvat/oskar_bjorndahl_small.jpg
Kirsi Ikävalko-Lähde
kirsi.ikavalko-lahde(a)kotkaco.fi
040 779 5610
/upload/henkilosto/pienet-kuvat/kirsi_ikavalko-lahde_small.jpg
Aina kaikki ei suju niin kuin pitäisi. Ei hätää, haluamme auttaa asiakkaitamme myös hankalissa tilanteissa.
Aina kaikki ei suju niin kuin pitäisi. Ei hätää, haluamme auttaa asiakkaitamme myös hankalissa tilanteissa. Olemme siten vahvasti mukana yritysten maksukyvyttömyysasioissa. Toimimme pesänselvittäjinä konkursseissa sekä selvittäjinä ja valvojina yrityssaneerauksissa.
Roolimme menettelyissä vaihtelee tapauskohtaisesti. Olemme edustaneet sekä velkojia että velallisyrityksiä eri toimialoilla. Erityisen vahvaksi meidät tekee taloudellinen osaamisemme, jota harvemmin on näissä asioissa tarjolla. Joskus on hyvä ajoissa tarttua härkää sarvista: mitä aikaisemmin ongelmat havaitaan ja niihin puututaan, sitä paremmat mahdollisuudet ovat sekä velallisella että velkojalla.
Ota meihin yhteyttä, mikäli pohdit vapaaehtoiseen yrityssaneeraukseen hakeutumista tai haluat konkreettista apua. Laaditaan yhdessä toimintasuunnitelma pahimman yli pääsemisestä siten, että maksukyvyttömyystilanne ei välttämättä edes aktualisoidu.
Juha Norolahti
Osakas, asianajaja • Partner
juha.norolahti(a)kotkaco.fi
044 511 9600
/upload/henkilosto/pienet-kuvat/juha_norolahti_small.jpg
Tarvitset kaltaistamme toimistoa, joka ajaa etuasi intohimoisesti ja tinkimättä.
Intohimo? Sitä on joskus vaikea yhdistää juridiikkaan. Mutta vaikka asioitaan hoitaisi kuinka hyvin, liiketoiminnassa joutuu aina joskus hankaliin tilanteisiin muiden toimijoiden kanssa. Sellaisissa tilanteissa tarvitset kaltaistamme toimistoa, joka ajaa etuasi intohimoisesti ja tinkimättä.
Tiimillämme on vankka kokemus riidanratkaisusta ja oikeudenkäyntien hoitamisesta. Annamme konkreettisia ohjeita siitä, pitääkö mielestämme asia sopia vai katsoa loppuun asti. Hoidamme oikeudenkäyntejä tuomioistuimissa ja välimiesmenettelyissä. Erilaisten kaupallisten ja yhtiöoikeudellisten riitojen ohella meillä on laaja kokemus kiinteistökauppoihin ja työsuhteisiin liittyvien erimielisyyksien sekä yritystoimintaa koskevien rikosasioiden hoitamisesta.
Olemme olleet mukana yli kahdensadan yritysjärjestelyn ja yrityskaupan toteuttamisessa.
Olemme olleet mukana yli kahdensadan yritysjärjestelyn ja yrityskaupan toteuttamisessa. Isojen ja pienten. Satakunnassa ja Helsingissä. Suomessa ja ulkomailla. Yritysjärjestely tarkoittaa paljon muutakin kuin yrityskauppaa: sukupolvenvaihdosta, arvonmäärityksen laatimista, yritysrakenteen ja yhtiömuodon muutoksia tai vaikka optimaalisen pääomarakenteen suunnittelua.
Ja tiedätkö mikä on parasta? Henkilökunnallamme on kattava kokemus yritys- ja rahoitusjärjestelyistä myös taloudellisesta näkökulmasta. Eli sen lisäksi että meiltä saat avun vaikkapa yrityskauppakirjan tekoon, neuvomme sinua myös millä hinnalla yritys kannattaa ostaa tai myydä, ja miten verosuunnittelu kannattaa hoitaa. Avustamme myös rahoituksen hankkimisessa esimerkiksi kasvuyrityksille tai yritysoston toteuttamiseksi.
Yritysjärjestelyitä varten et siis tarvitse erikseen palvelua tilitoimistosta, veroasiantuntijalta, investointipankkiirilta ja asianajotoimistosta: me osaamme auttaa sinua kaikessa. Kokonaistaloudellisesti.
Verotus, työoikeus ja julkiset hankinnat
Kuulostaako tylsältä? Meistä ei, olemme kiinnostuneita hoitamaan juuri näitä asioita.
Kuulostaako tylsältä? Meistä ei, olemme kiinnostuneita hoitamaan juuri näitä asioita. Sen vuoksi olemme hankkineet parhaat mahdolliset ihmiset hoitamaan näitä asioita puolestasi.
Verotusosaamisemme on kattava: sukupolvenvaihdokset ja yritysjärjestelyt yleensä, työoikeus ja erilaiset liiketoimintajärjestelyt, verotarkastuksissa avustaminen ja verotusta koskevien oikeudenkäyntien hoitaminen. Verotuksellinen näkökulma pitää ottaa mukaan ajoissa ja yksityiskohtaisesti. Verotusasioissa on voitettavana tai hävittävänä usein merkittäviä summia, etkä varmasti halua jättää näitä asioita sattuman varaan.
Työoikeus on toinen ala, joka jatkuvasti kasvattaa merkitystään. Senpä vuoksi mekin olemme päättäneet panostaa siihen oikein kunnolla. Työ- ja johtajasopimukset, työsopimusten päättämiset, YT-menettelyt, työturvallisuusasiat, työoikeudellisten kiistojen ratkaiseminen ja avustaminen oikeudessa – kerro vain meille, mihin tarvitset apua.
Toimimme neuvonantajina sekä hankintayksiköille että tarjoajille julkisiin hankintoihin liittyvissä asioissa. Neuvomme kaikilla hankinnan osa-alueilla, olipa kyse hankinnan suunnittelusta, hankinnan kilpailutusprosessista tai hankintasopimuksen tekemisestä. Lisäksi avustamme hankintoja koskevissa muutoksenhakuprosesseissa ja vahingonkorvausprosesseissa.
Ota meidät projektiin mukaan varmistamaan, että kaikki menee niin kuin pitääkin.
Oletko tekemässä kiinteistökauppaa? Tai vaikkapa asunto-osakeyhtiön tai kiinteistöyhtiön osakkeiden kauppaa? Ota meidät projektiin mukaan varmistamaan, että kaikki menee niin kuin pitääkin. Jos olet jo kohdannut haasteita kiinteistökaupoissa, meillä on mittava kokemus yksityishenkilöiden asuntokauppariitojen hoitamisesta. Voit hengittää helpommin, kun annat asiasi ammattitaitoisten juristien hoidettavaksi.
Maankäyttö- ja kaavoitusasioissa avustamme neuvotteluissa ja sopimusten laatimisessa. Kiinteistö- ja rakentamisoikeuden alalla hoidamme laaja-alaisesti projektien koko juridisen osuuden kiinteistön hankinnasta aina rakennusten valmistumiseen saakka. Avustamme myös vaativien kiinteistökauppojen, hallinnanjakosopimusten, maanvuokrasopimusten ja liikehuoneiston vuokrasopimusten neuvotteluun ja laatimiseen liittyvissä asioissa.
Ympäristöoikeuden alalla autamme sinua erilaisissa lupa-asioissa ja niitä koskevissa oikeudenkäynneissä. Lisäksi teemme asiakkaillemme erityyppisiä kiinteistö- ja ympäristöoikeudellisia selvityksiä sekä laadimme lausuntoja. Niin ammattitaitoisesti, nopeasti ja kustannustehokkaasti kuin vain on mahdollista.
Ville omaa laaja-alaisen liikejuridiikan kokemuksen ja neuvoo asiakkaita erityisesti sopimus-, insolvenssi- ja ympäristöasioissa. Insolvenssiasioissa hän toimii sekä konkurssipesien pesänhoitajana ja yrityssaneerausten selvittäjänä että velkojien neuvonantajana. Ville on mukana useamman yhtiön hallitustyöskentelyssä ja Hallitusammattilaiset ry:n jäsen.
Ville auttaa asiakkaita sujuvasti suomeksi ja englanniksi. Ennen Kotka & co:n palvelukseen siirtymistä hän työskenteli Helsingissä Asianajotoimisto Castrén & Snellman Oy:ssä.
"Vapaa-ajalla kuljetan kolmea poikaa erilaisiin harrastuksiin. Ja jos aikaa liikenee, jalkaudun lenkkipolulle tai metsästyksen pariin."
/upload/henkilosto/ville_kotka_full.jpg
Juhan päävastuualuetta on riitojen ratkaiseminen tuomioistuimissa ja niiden ulkopuolella. Juha omaa laaja-alaisen kokemuksen kiinteistökaupoista sekä työoikeudellisiin ja vahingonkorvausasioihin liittyvistä oikeudenkäynneistä. Hän hoitaa lisäksi konkursseihin ja rikosasioihin liittyviä toimeksiantoja.
Juha on ollut toimiston palveluksessa vuodesta 2008 ja vuodesta 2013 lähtien osakkaana.
"Vapaa-ajalla minut löytää luonnosta liikkumasta."
/upload/henkilosto/juha_norolahti_full.jpg
OTK 2007, Turun yliopisto
Asianajaja 2011
Kirsi neuvoo asiakkaita erityisesti verotukseen, työoikeuteen, julkisiin hankintoihin sekä yritysjärjestelyihin liittyvissä toimeksiannoissa. Kirsillä on kokemusta myös konkurssi- ja yrityssaneerausasioista.
Kirsi hoitaa toimeksiantoja myös englanniksi. Ennen asianajoalalle siirtymistä hän toimi yritysverotusasiantuntijana yhdessä johtavista tilintarkastusyhteisöistä.
"Rentoudun urheillen ja hyvän ruoan parissa."
/upload/henkilosto/kirsi_ikavalko-lahde_full.jpg
Asianajaja 2015
OTM 2011, Turun yliopisto
Oskar on erikoistunut sopimus- ja yhtiöoikeuteen sekä vahingonkorvauksiin, asumiseen ja kaupallisiin suhteisiin liittyviin riita-asioihin niin tuomioistuimissa kuin välimiesoikeuksissakin. Lisäksi hän avustaa asiakkaita teollisoikeuksiin liittyvissä asioissa. Oskarilla on kokemusta myös tuomioistuintyöskentelystä Pohjanmaan käräjäoikeudessa.
Oskar hoitaa asioita suomeksi, englanniksi ja ruotsiksi. Ennen Kotka & co:n riveihin liittymistä hän työskenteli lakimiehenä Asianajotoimisto Hannes Snellman Oy:ssä Helsingissä.
"Vapaa-aikaani vietän perheen parissa, toisinaan myös jääkiekkokaukalossa ja golfkentällä. Olen intohimoinen kotikokki."
/upload/henkilosto/oskar_bjorndahl_full.jpg
Varatuomari 2012
OTM 2011, Helsingin yliopisto
Kielitaito: ruotsi, suomi ja englanti
Verneri Salminen
Verneri avustaa asiakkaita laaja-alaisesti eri toimeksiannoissa ja toimii avustavana lakimiehenä laajemmissa toimeksiannoissa. Verneri on toiminut harjoittelijana toimistossamme syksystä 2016 alkaen kerryttäen kokemusta laajasti eri oikeudenaloilta.
Ennen Kotka & co:lle siirtymistä Verneri työskenteli Raumaster Oy:llä. Työt hoituvat suomen lisäksi myös englanniksi.
”Vapaa-aikani kuluu jalkapallon parissa tai muuten urheilullisissa merkeissä. Kun muut kiireet väistyvät, suuntaan mökille rentoutumaan.”
/upload/henkilosto/verneri_salminen_full.jpg
OTM 2018, LAPIN YLIOPISTO
verneri.salminen(a)kotkaco.fi
040 528 9691
Meri Pirttilä
Meri valmistui varanotaariksi Turun yliopistosta vuonna 1994 ja on täydentänyt osaamistaan myös kaupallisilla opinnoilla. Hän avustaa asianajajia eri oikeudenaloilla ja toimii yhteyshenkilönä toimiston taloushallintoa ja laskutusta koskevissa asioissa.
Meri on työskennellyt Kotka & co:ssa ja sitä edeltävissä asianajotoimistoissa vuodesta 1996 lukien.
"Virkistäydyn tanssiliikunnalla. Auringonpaisteen sattuessa viihdyn puutarhatöiden parissa."
/upload/henkilosto/meri_pirttila_full.jpg
meri.pirttila(a)kotkaco.fi
(02) 634 8211 tai 041 465 6776
Tiina Santaharju
Tiina on oikeustieteen opiskelija Turun yliopistosta. Hän on suorittanut oikeusnotaarin tutkinnon 27.9.2018. Tiina on kiinnostunut työoikeudesta ja liikejuridiikasta.
Ennen aloittamistaan Kotka & co:ssa Tiina työskenteli HR-assistenttina paikallisessa energiayhtiössä. Työt hoituvat suomen lisäksi englanniksi ja myös saksan sekä ruotsin kielen perustaidot ovat hallussa.
”Vapaa-ajalla harrastan partiota, seuraan urheilua ja nautin mielelläni live-musiikista.”
/upload/henkilosto/tiina-santaharju.jpg
tiina.santaharju (a) kotkaco.fi
(02) 634 8200
Roosa Simula
Roosa on oikeustieteen opiskelija Turun yliopistosta. Hän on suorittanut oikeusnotaarin tutkinnon 20.5.2018. Roosa on kiinnostunut liikejuridiikasta sekä insolvenssi- ja rikosoikeudesta.
Ennen siirtymistään Kotka & co:lle Roosa työskenteli toimistotyöntekijänä kansainvälisessä logistiikkayhtiössä. Työt sujuvat suomen lisäksi englanniksi ja myös ruotsista ja saksasta perustaidot ovat hallussa.
”Vapaa-ajalla rentoudun perheen ja ystävien seurassa. Energiaa saan urheilusta; erityisesti lentopallo on lähellä sydäntäni.”
/upload/henkilosto/simula.jpg
roosa.simula(a)kotkaco.fi
Terveystalo osti tamperelaisen Fysiatrinen osaamiskeskus Prima Oy:n
Kotka & co. toimi Terveystalon juridisena neuvonantajana yrityskaupassa, jossa Terveystalo osti Tampereella toimivan Fysiatrinen osaamiskeskus Prima Oy:n koko osakekannan.
Terveystalo on yksi Suomen johtavista yksityisistä terveyspalvelujen tarjoajista. Terveystalo tarjoaa yleislääketieteen, työterveyden ja erikoissairaanhoidon palveluja, diagnostiikkapalveluja, päiväkirurgiaa, suunterveyden palveluja ja muita täydentäviä terveyspalveluja yritys- ja yksityisasiakkaille sekä julkisen sektorin asiakkaille.
Fysiatrinen osaamiskeskus Prima Oy on yksityinen fysioterapiapalvelujen tarjoaja, jonka toimipaikka on Tampereella. Yrityksessä työskentelee 10 fysioterapeuttia, 3 fysiatria ja 1 psykologi. Yhtiön liikevaihto vuonna 2017 oli noin 1,3 miljoonaa euroa.
AA Kirsi Ikävalko-Lähde jatkaa Suomen Asianajajaliiton ammatillisessa valiokunnassa
Suomen Asianajajaliiton hallitus on nimennyt AA Kirsi Ikävalko-Lähteen ammatillisen valiokunnan jäseneksi myös seuraavalle kaksivuotiselle toimikaudelle 2018 - 2010.
Ammatillisen valiokunnan tehtävänä on seurata alan kehitystä ja valmistella asianajotoimistojen käytännön toimintaa edistäviä hankkeita. Valiokunta seuraa myös kilpailuun liittyviä kysymyksiä.
Tiina Santaharju suorittanut oikeusnotaarin tutkinnon
Toimistomme harjoittelija Tiina Santaharju on suorittanut oikeusnotaarin tutkinnon 27.9.2018.
Toimiva johto osti Technip Offshore Finland Oy:n. Kotka & co. toimi ostajien neuvonanantajana.
Kotka & co. toimi ostajien neuvonantajana MBO-kaupassa, jossa toimiva johto hankki Technip Offshore Finland Oy:n koko osakekannan TechnipFMC-konsernilta. Kaupan yhteydessä yhtiön nimi muutettiin Pori Offshore Constructions Oy:ksi.
Yhtiö omistaa Porin Mäntyluodon telakan ja se on tunnettu erityisesti Spar-öljyntuotantolautoistaan. Uuden omistuksen alla yhtiön tavoitteena on laajentaa repertuaariaan laajempaan tuotekenttään ja kotimaisille markkinoille.
OTM Verneri Salminen aloittaa lakimiehenä Kotka & co:ssa
OTM Verneri Salminen on nimitetty lakimieheksi toimistoomme. Verneri on toiminut harjoittelijana toimistossamme jo vuodesta 2016.
Roosa Simula suorittanut oikeusnotaarin tutkinnon
Toimistomme harjoittelija Roosa Simula on suorittanut oikeusnotaarin tutkinnon 20.5.2018.
Verneri Salminen suorittanut oikeustieteen maisterin tutkinnon
Verneri Salminen valmistui Lapin yliopistosta 16.5.2018.
Terveystalo osti Naantalin Yksityislääkärit Oy:n ja Lääkäriasema Ilon osakekannat
Kotka & co. on talven ja kevään aikana toiminut Suomen Terveystalon juridisena neuvonantajana neljässä yrityskaupassa.
Helmi-maaliskuussa tehdyissä yrityskaupoissa Terveystalo osti:
- Naantalissa yksityistä lääkäriasemaa pitävän Naantalin Yksityislääkärit Oy:n osakekannan (kauppa toteutettiin helmikuussa) ja
- Tuurissa ja Vimpelissä yksityistä lääkäriasemaa pitävän Lääkäriasema Ilon (Juha Uusimäki Oy) osakekannan (kauppa toteutettiin maaliskuussa).
Ville Kotka luennoi Hyväksytty Hallituksen Jäsen -kurssilla
Asianajaja Ville Kotka luennoi Satakunnan Kauppakamarin 3.4.2018 järjestämällä Hyväksytty Hallituksen Jäsen -kurssilla osakeyhtiön hallituksen jäsenten vastuukysymyksistä.
Oik.yo Roosa Simula toimistomme palvelukseen
Oikeustieteen ylioppilas Roosa Simula on aloittanut toimistossamme harjoittelijana 5.3.2018 lukien.
Terveystalo osti City Akuutti Oy:n ja Hammas Jaarli Oy:n liiketoiminnat
Marras - tammikuun aikana tehdyissä yrityskaupoissa Terveystalo osti:
- Porvoossa toimineen liikunta- ja tukielinsairauksien hoitoon erikoistuneen City Akuutti Oy:n liiketoiminnan (kauppa toteutettiin marraskuussa)
- Hämeenlinnassa ja Turengissa toimineen hammaslääkärikeskuksen Hammas Jaarli Oy:n liiketoiminnan (kauppa toteutettin tammikuussa).
Lännen Tekstiilihuolto Oy voitti julkista hankintaa koskevan valitusasian
Kotka & co. avusti Lännen Tekstiilihuolto Oy:tä julkista hankintaa koskevassa valitusasiassa, jossa vastapuoli vaati hylättäväksi hankintapäätöstä, jolla Lännen Tekstiilihuolto Oy oli valittu pesulapalvelujen tuottajaksi. Asiaa käsiteltiin markkinaoikeudessa ja korkeimmassa hallinto-oikeudessa.
Korkein hallinto-oikeus ratkaisi asian Lännen Tekstiilihuolto Oy:n hyväksi. Toisin kuin markkinaoikeus korkein hallinto-oikeus katsoi, ettei hankinnassa ollut menetelty julkisia hankintoja koskevien oikeusohjeiden vastaisesti.
Korkein hallinto-oikeus on julkaissut päätöksen verkkosivuillaan muuna päätöksenä (KHO 26.1.2018/291).
Oik.yo Tiina Santaharju toimistomme palvelukseen
Oikeustieteen ylioppilas Tiina Santaharju on aloittanut toimistossamme harjoittelijana 2.1.2018 lukien.
Asianajaja Jouko Kauppila 1945–2017
Toimistomme perustajan muistoa kunnioittaen.
Neuvoista kiittäen ja seuraasi kaivaten.
Ficolo Oy:n myynti Taalerille ja Pontokselle
Kotka & co. toimi myyjien neuvonantajana transaktiossa, jossa Ficolo Oy:n enemmistö myytiin Taalerille ja Pontokselle.
Lehtosen Konepaja Oy osti TK-Vilmet Oy:n
Kotka & co. toimi Lehtosen Konepaja Oy:n juridisena neuvonantajana kaupassa, jossa Lehtosen Konepaja Oy osti Mänttä-Vilppulassa toimivan TK-Vilmet Oy:n konepajan.
TK-Vilmet Oy on alihankintakonepaja, joka keskittyy keskiraskaiden kappaleiden valmistukseen. Kokemäellä ja Pöytyällä toimiva Lehtosen Konepaja Oy puolestaan keskittyy suuriin kappaleisiin.
Lehtosen Konepaja Oy:n toiminta alkoi vuonna 1923. Valmistuspalveluita tuottavalla konsernilla on toimintaa Kokemäellä ja Pöytyällä. Konsernin liikevaihdoksi arvioidaan kuluvalla tilikaudella 25 miljoonaa euroa ilman TK-Vilmet Oy:n liikevaihtoa. Henkilöstön määrä on yhteensä 140 henkilöä. TK-Vilmet Oy:n liikevaihdoksi arvioidaan kuluvalla tilikaudella 5,8 miljoonaa euroa. Henkilöstön määrä on 30 henkilöä.
Rauma Marine Constructions Oy:lle 40 miljoonaa euroa projektirahoitusta
Kotka & co. toimi RMC:n taloudellisena neuvonantajana rahoituskierroksessa, jossa kerättiin 40 miljoonaa euroa projektirahoitusta yhtiölle.
TLT-Group Oy:n myynti Sponsor Capitalille
Kotka & co. toimi myyjien juridisena neuvonantajana transaktiossa, jossa TLT-Group Oy:n enemmistö myytiin Sponsor Capitalille.
Elli Räisänen on suorittanut oikeusnotaarin tutkinnon
Toimistomme harjoittelija Elli Räisänen on suorittanut oikeusnotaarin tutkinnon 15.6.2017.
Kotka & co. toimi myyjien neuvonantajana yökerho PK:n myynnissä
Kotka & co. toimi myyjien neuvontantajana yrityskaupassa, jossa PK yökerhoa pitävän PK-Taberna Oy:n osakkeet myytiin Kukko Holding Oy:lle.
Terveystalo osti Crossdental Oy:n liiketoiminnan
Kotka & co. toimi Suomen Terveystalon juridisena neuvonantajana transaktiossa, jossa Terveystalo osti iisalmelaisen hammaslääkäriasema Crossdental Oy:n liiketoiminnan.
Terveystalo osti espoolaisen Läkkitorin hammaslääkäriaseman
Kotka & co. toimi Suomen Terveystalon juridisena neuvonantajana yrityskaupassa, jossa Terveystalo osti espoolaisen Läkkitorin Hammaslääkäriasema ky:n
Polar Logistics Internationalin myynti
Kotka & co. toimi myyjien juridisena neuvonantajana Nordic Transport Groupin (Tanska) ostaessa Polar Logistics International Oy:n.
Verneri Salminen suorittanut oikeusnotaarin tutkinnon
Toimistomme harjoittelija Verneri Salminen on suorittanut oikeusnotaarin tutkinnon 17.1.2017.
Kotka & co. toimi Hanra Oy:n neuvonantajana Noormarkun Murske Oy:n ostossa
Kotka & co. toimi Hanra Oy:n neuvonantajana yrityskaupassa, jossa Hanra Oy osti Noormarkun Murske Oy:n koko osakekannan. Hanra Oy on täyden palvelun maanrakennusliike Porissa. Noormarkun Murske Oy toimittaa kiviaineksia ja tarjoaa kiviaineksiin liittyviä palveluita.
Syksyn 2016 asiakastyytyväisyyskyselystä kiitettävät arvosanat
Yritysasiakkaillemme syksyn 2016 aikana teetetty asiakastyytyväisyyskysely osoitti tyytyväisyyden toimintaamme jatkuvan ja jopa nousseen aikaisemmasta. Kyselyssä asiakkaidemme antamien arvosanojen keskiarvo oli kaikille toimintamme osa-alueille kiitettävä.
97,9 % suosittelisi meitä myös muille. 2,1 % ei osannut sanoa.
Kiitämme asiakkaitamme aktiivisuudesta, vastausprosentti oli hyvä.
Kotka & co. toimi myyjän neuvonantajana Nakkila Boilers Oy:n myynnissä
Kotka & co. toimi Nakkila Works Oy:n neuvonantajana transaktiossa, jossa Nakkila Boilers Oy:n osakekanta myytiin liettualaiselle Enerstena Groupille.
AA Kirsi Ikävalko-Lähde Suomen Asianajajaliiton ammatilliseen valiokuntaan
Suomen Asianajajaliiton hallitus on nimennyt AA Kirsi Ikävalko-Lähteen ammatillisen valiokunnan jäseneksi 1.10.2016 lukien.
Kotka & co. toimi myyjän neuvonantajana espoolaisen Kaitos Oy:n kaupassa
Kotka & co. toimi myyjän taloudellisena ja juridisena neuvonantajana transaktiossa, jossa Taretek Oy:stä ja Kaitos Oy:stä muodostettiin uusi johtava geosynteettien alalla toimiva yritys.
Kotka & co. toimi neuvonantajana Maalausliike Altti Rintala Oy:n omistusjärjestelyssä
Kotka & co. toimi neuvonantajana Maalausliike Altti Rintala Oy:n omistusjärjestelyssä, jossa Maalausliike Altti Rintala Oy:n omistus siirtyi kokonaan Kari Kulmalalle ja Jukka Sjöholmille. Omistusjärjestelyllä vietiin loppuun yhtiössä jo vuonna 2012 aloitettu sukupolvenvaihdosprosessi.
Maalausliike Altti Rintala Oy tekee sisä- ja ulkomaalauksia, tasoitetöitä sekä lattioiden pinnoituksia. Yhtiön liikevaihto viime tilikausina on ollut noin 1 Meur ja yhtiö työllistää noin 5 - 10 työntekijää. Maalausliike Altti Rintala Oy on vakiinnuttanut asemansa yhtensä Satakunnan johtavista maalausyrityksistä.
Oik.yo Verneri Salminen toimistomme palvelukseen
Oikeustieteen ylioppilas Verneri Salminen on aloittanut toimistossamme harjoittelijana 22.8.2016.
Kotka & co. toimi TLT-Group Oy:n neuvonantajana TAL-Group Oy:n ostossa
Kotka & co. toimi TLT-Group Oy:n neuvontantajana yrityskaupassa, jossa TLT-Group Oy osti TAL-Group Oy:n osake-enemmistön. TAL-Group -konserniin kuuluvat Turun Asennus ja Luokkahitsarit Oy ja pääkaupunkiseudulla toimiva Kaukolämpöputkitus Oy. TLT-Group -konserni on nopeasti kasvava valtakunnallinen toimija energia- ja tietoliikenneverkkojen kokonaistoimittajana sekä huolto-, kunnossapito- ja viankorjaustehtävissä. TLT-Group -konserni työllistää kaupan jälkeen noin 220 henkilöä ja liikevaihto on vuonna 2016 noin 68 miljoonaa euroa.
AA Kirsi Ikävalko-Lähde luennoi Satakunnan Yrittäjien koulutustilaisuudessa
Asianajaja Kirsi Ikävalko-Lähde luennoi 12.4.2016 Satakunnan Yrittäjien koulutustilaisuudessa aiheesta Käytännön työsuhdeasioita.
Sampo-Rosenlew ja Mahindra liiketoimintakumppaneiksi. Kotka & co. toimi myyjän neuvonantajana
Sampo-Rosenlew aloittaa yhteistoiminnan Mahindra & Mahindran kanssa tarkoituksena kasvattaa yhtiön leikkuupuimuriliiketoimintaa erityisesti Aasiassa, Lähi-idässä ja Afrikassa. Mahindra & Mahindra kuuluu Mahindra-konserniin, jonka pääkonttori sijaitsee Mumbaissa, Intiassa.
Sampo-Rosenlew laajentaa samalla omistuspohjaansa. Mahindra & Mahindra osti 35 %:n omistusosuuden Sampo-Rosenlewin osakekannasta. Kotka & co. toimi transaktiossa yhtiön ja myyjien taloudellisena ja juridisena neuvontantajana.
Sampo-Rosenlew jatkaa itsenäisesti ydinliiketoimintaansa tämänhetkisillä päämarkkina-alueillaan nykyisten liikekumppaneidensa kanssa.
"Yhdessä Mahindra & Mahindran kanssa saamme mahdollisuuden kasvattaa ja tehdä Sampo-Rosenlewin aidosti maailmanlaajuiseksi toimijaksi maatalouskonealalla sekä päästä uusille markkina-alueille, joihin omat resurssimme eivät riittäisi. Kumppanuus johtavan maatalouskonevalmistajan kanssa on ollut Sampo-Rosenlewin toimintatapana useiden vuosien ajan. Jo tällä hetkellä hoidamme jälleenmyynnin ja huollon sekä osan yhteistuotannosta yhteistyökumppaniemme kanssa Pohjoismaissa, Euroopassa ja Pohjois-Afrikassa. Liiketoimintayhteistyö Mahindra & Mahindran kanssa on luonnollinen askel kohti maailman nopeimmin kasvavia markkinoita Aasiassa, Lähi-idässä ja Afrikassa yhdessä vahvimman mahdollisen kumppanin kanssa. Tällä yhteistyöllä tähtäämme puimurien ja komponenttien valmistusmäärien kasvuun Porissa", kertoo Jali Prihti, Sampo-Rosenlew Oy:n toimitusjohtaja.
Satakuntalainen Kotka & co. on ollut kiinteästi osallisena yli kahteensataan kotimaiseen ja kansainväliseen yritysjärjestelyprojektiin. Tarjoamme laaja-alaiset neuvonantopalvelut. Sampo-Rosenlewin ja Mahindran välinen transaktio on hyvä esimerkki Kotka & co:n toimimisesta neuvonantajana samanaikaisesti taloudellisissa, juridisissa sekä verotukseen liittyvissä asioissa kansainvälisessä liiketoimintakaupassa.
Ida-Sofia Antinluoma suorittanut oikeusnotaarin tutkinnon
Toimistomme harjoittelija Ida-Sofia Antinluoma on suorittanut oikeusnotaarin tutkinnon 22.2.2016.
Kotka & co. toimi neuvonantajana RMC:lle
Kotka & co. toimi Rauma Marine Constructions Oy:n taloudellisena ja juridisena neuvonantajana transaktiossa, jossa mm. Taaleritehdas, Suomen Teollisuussijoitus ja Finda sijoittivat 19 miljoonaa euroa omaa pääomaa yhtiöön sen kasvun mahdollistamiseksi.
Kotka & co:lla on ilo ilmoittaa toimineensa Rauma Marine Constructions Oy:n (RMC) taloudellisena ja juridisena neuvonantajana kyseisessä transaktiossa. Taaleritehdas, Suomen Teollisuussijoitus ja Finda tulivat mukaan yhtiöön uusina omistajina. Ennestään jo omistajana ollut Aboa Venture Managementin hallinnoima rahasto lisäsi sijoitustaan tässä yhteensä n. 19 miljoonan euron transaktiossa. Yhtiön raumalaiset perustajajäsenet jatkavat myös omistajina.
Vuonna 2014 perustettu RMC on kokonaan suomalaisomistuksessa oleva laivanrakennusyhtiö. Yhtiöstä on luettavissa lisää sen kotisivuilla www.rmcfinland.fi. Yhtiön oma pääoma nousee transaktion seurauksena 25 miljoonaan euroon, mikä mahdollistaa suurien laivanrakennusprojektien toteuttamisen.
Kotka & co on neuvonantaja, joka Satakunnasta käsin toteuttaa paikallisten projektien lisäksi valtakunnallisia ja kansainvälisiä projekteja. Juridisen neuvonannon lisäksi Kotka & co. toimii taloudellisena neuvonantajana mm. yrityskaupoissa ja oman pääoman hankinnassa. Kotka & co:n johdosta menestyksekkäästi toteutettu RMC:n rahoituskierros oli tästä hyvä esimerkki.
Mikko Laine, osakas, p. +358 40 1977 565
mikko.laine@kotkaco.fi
Sara Bärholm suorittanut oikeusnotaarin tutkinnon
Toimistomme harjoittelija Sara Bärholm on suorittanut oikeusnotaarin tutkinnon 16.12.2015.
AA Kirsi Ikävalko-Lähde suorittanut HHJ-tutkinnon
Asianajaja Kirsi Ikävalko-Lähde suoritti hyväksytysti HHJ-tutkinnon (Hyväksytty Hallituksen Jäsen).
Ville Kotka luennoi Insolvenssipäivä 2015 -koulutustilaisuudessa
Asianajaja Ville Kotka luennoi Lakimiesliiton Koulutuksen 22.10.2015 järjestämässä Insolvenssipäivä-tilaisuudessa aiheesta Kriisiyhtiössä toimiminen.
Lääkäriasema Eloni Oy:n myynti Diacor Terveyspalvelut Oy:lle
Kotka & co. toimi turkulaisen Lääkäriasema Eloni Oy:n omistajien taloudellisena ja juridisena neuvonantajana yrityskaupassa, jossa Eloni myytiin Diacorille.
Eloni on kaksi vuotta sitten perustettu lääkäriasema, joka on tuonut työtä yli 150 henkilölle. Yrityskaupan myötä Lääkäriasema Eloni on nyt Diacor Turku.
Tilaajavastuulain uudistukset 1.9.2015 alkaen
Tilaajavastuulain 1.9.2015 voimaan tulleet uudistukset koskevat esimerkiksi tilaajan selvitysvelvollisuutta sekä laiminlyöntimaksuja. Lain soveltamisalan alaraja muuttuu siten, että euromääräinen alaraja nousee 9.000 euroon (alv 0 %) aiemmasta 7.500 eurosta. Muilta osin muutokset koskevat muun muassa seuraavia:
Tilaajan selvitysvelvollisuus verotietojen osalta toteutetaan jatkossa hyödyntämällä julkista verovelkarekisteriä.
Tilaajan selvitysvelvollisuuden piirin kuuluviin asioihin on lisätty työterveyshuolto. Tilaajan tulee selvittää ennen sopimuksen tekemistä, miten työntekijöiden työterveyshuolto on järjestetty.
Ulkomaiselta sopimuskumppanilta on pyydettävä samanlainen verovelkaa ja rekistereihin merkitsemistä koskeva selvitys kuin suomalaiselta yritykseltä, jos ulkomaisella yrityksellä on y-tunnus. Ulkomaisen yrityksen on toimitettava sekä sijoittumismaansa tiedot että tiedot ja todistukset Suomen rekistereistä.
Lähetettyjä työntekijöitä koskien tilaajan on jatkossa tilaajavastuulain mukaista sopimusta tehdessään edellytettävä, että sopimuspuoli toimittaa sopimuksen mukaisen työn aloittamisen jälkeen lähetettyjen työntekijöiden osalta todistukset työntekijöiden sosiaaliturvan määräytymisestä ennen kuin nämä aloittavat työn teon.
Rakentamistoiminnan osalta lakiin on lisätty uusi säännös, jonka mukaan tilaajalla on jatkuva velvollisuus selvittää, että kaikilla lähetetyillä työntekijöillä on voimassa olevat todistukset työntekijöiden sosiaaliturvan määräytymisestä ennen kuin nämä aloittavat työnteon.
Jatkossa selvitysvelvollisuuden rikkomisesta aiheutuneet seuraamukset määräytyvät kaikkien tilaajien osalta samoin perustein, vaikka selvitysvelvollisuus eri aloilla vaihtelisi. Laiminlyöntimaksun vähimmäismäärä on 2.000 euroa ja enimmäismäärä 20.000 euroa. Korotetun laiminlyöntimaksun vähimmäismäärä on 20.000 euroa ja vähimmäismäärä 65.000 euroa. Korotettua laiminlyöntimaksua sovelletaan jatkossa kaikilla aloilla.
Lisätietoja antaa asianajaja Kirsi Ikävalko-Lähde (puh. 040 7795 610, kirsi.ikavalko-lahde@kotkaco.fi).
Ändringar i beställaransvarslagen fr.o.m. 1.9.2015
Ändringarna i beställaransvarslagen som trädde i kraft 1.9.2015 omfattar bland annat ändringar i beställarens utredningsskyldighet och försummelseavgifterna. Lagens tillämpningsområde ändrar såatt minimibeloppet uppgår till 9.000 euro (moms 0 %) från att ha tidigare varit 7.500 euro. Övriga ändringar berör bland annat följande:
Fullgörandet av beställarens utredningsskyldighet i fråga om beskattningsuppgifter sker i fortsättningen genom att utnyttja det offentliga registret över skatteskulder.
Beställarens utredningsskyldighet utvidgas till att omfatta företagshälsovården. Beställaren bör i fortsättningen skaffa utredning om hur företagshälsovården för arbetstagarna har ordnats hos underleverantöre, innan beställaren ingår ett avtal med den tilltänkta underleverantören.
Av utländska avtalsparter bör man begära redogörelse för hur företaget är antecknat i skatteregistren samt uppgifter om skatteskuld påmotsvarande sätt som för en finländsk avtalspart är skyldig att utreda, ifall det utländska företaget har ett finskt företags- och organisationsnummer. En utländsk avtalspart skall lämna uppgifter från både etableringslandet samt uppgifter om och intyg ur finländska register.
I fråga om utstationerade arbetstagare ska beställaren i fortsättningen vid ingåendet av avtal kräva avtalsparten att lämna intyg över hur socialskyddet bestäms för de utstationerade arbetstagarna efter att det avtalsenliga arbetet inletts. Intyget skall lämnas innan de utstationerade arbetstagarna inleder sitt arbete.
En ny regel har fogats till lagen som gäller byggnadsverksamhet. Enligt den har beställaren en kontinuerlig skyldighet att utreda att varje utstationerad arbetstagare har giltiga intyg över hur socialskyddet bestäms innan de inleder sitt arbete.
I fortsättningen bestäms påföljderna för brott mot utredningsskyldighet påsamma grunder för alla beställare, oberoende av att innehållet i utredningsskyldigheten varierar från bransch till bransch. Försummelseavgiften är minst 2.000 euro och högst 20.000 euro. Den förhöjda försummelseavgiften är minst 20.000 euro och högst 65.000 euro. Den förhöjda försummelseavgiften tillämpas i fortsättningen inom alla branscher.
För mera information kontakta advokat Oskar Björndahl (+35850 539 0058, oskar.bjorndahl@kotkaco.fi).
Geothermal Drilling Oy:n myynti
Kotka & co. toimi myyjien neuvonantajana yrityskaupassa, jossa Geothermal Drilling Oy:n osakekanta myytiin Rototec-konsernille.
Rudus Oy:n betonipaaluliiketoiminnan myynti
Kotka & co. toimi myyjän neuvonantajana yrityskaupassa, jossa Rudus Oy myi betonipaaluliiketoimintansa HTM Yhtiöt Oy:lle.
Liiketoiminnan vuotuinen liikevaihto on n. 10 M€ ja sen piiriin kuuluvat kaksi tuotantolaitosta Turussa ja Nummelassa sekä niissä toimivat 20 työntekijää.
Technip Offshore Finland Oy:n NDT-tarkastusliiketoiminnan myynti Inspecta Oy:lle
Kotka & co. toimi myyjän neuvonantajana liiketoimintakaupassa, jossa Technip Offshore Finland Oy myi rikkomattoman testauksen (NDT) liiketoimintansa Inspecta Oy:lle.
Järjestelyyn kuului mm. kahdeksan henkilön palvelut. Inspecta tavoittelee järjestelyllään kasvua teollisuuden testauspalveluiden tuottajana.
OTM Kirsi Ikävalko-Lähde nimitetty asianajajaksi
Suomen Asianajajaliiton hallitus on hyväksynyt OTM Kirsi Ikävalko-Lähteen asianajajaksi ja Suomen Asianajajaliiton jäseneksi 16.5.2015 lukien.
Oikeuskäytäntöä "sellaisena kuin se on" -ehdon tulkinnasta
Kotka & co. avusti J.K. Santala Oy:tä nosturikauppariidassa Turun hovioikeudessa, jossa oli kyse kuorma-auton nosturikaupan "sellaisena kuin se on" -ehdon tulkinnasta.
J.K.Santala Oy oli ostanut nosturin turkulaiselta ammattimaiselta nosturikauppiaalta ja kaupan jälkeen nosturi osoittautui täysin toimimattomaksi. Myyjä ei suostunut vapaaehtoisesti korvaamaan korjauskustannuksia.
Hovioikeus katsoi, että nosturin olisi pitänyt olla myyntihetkellä toimintakuntoinen, vaikka se olikin myyty "sellaisena kuin se on" -ehdolla ja määräsi myyjän maksamaan vaaditut korvaukset sekä korvaamaan J.K. Santala Oy:n oikeudenkäyntikulut.
Ratkaisulla on ennakkoratkaisuarvoa "sellaisena kuin se on" -ehdon tulkinnassa ja tapauksen seloste on julkaistu www.edilex.fi/uutiset -sivustolla.
Porin Silmäasema Oy:n liiketoiminnan myynti Synsamille
Kotka & co. toimi myyjän neuvonantajana yrityskaupassa, jossa Porin Silmäasema Oy myi liiketoimintansa Synsamille. Porin Silmäasema Oy:llä oli neljä toimipistettä ja sen liikevaihto vuonna 2014 oli n. 2,1 miljoonaa euroa.
OTM Oskar Björndahl nimitetty asianajajaksi
Suomen Asianajajaliiton hallitus on 10.4.2015 hyväksynyt OTM Oskar Björndahlin asianajajaksi ja Suomen Asianajajaliiton jäseneksi.
Hollming voitti välimiesmenettelyn
Kotka & co. avusti Hollming-konserniin kuuluvaa yhtiötä välimiesmenettelyssä, jossa suomalainen pörssiyhtiö vaati siltä noin 10 Meur korvauksia. Kaikki kannevaatimukset hylättiin ja vastapuoli velvoitettiin korvaamaan Hollming-konserniin kuuluvan päämiesyhtiömme kaikki asiamieskulut. Kotka & co:n tiimiin kuuluivat Ville Kotka ja Oskar Björndahl.
Oy Orasel Ltd:n osakekannan kauppa
Kotka & co. toimi ostajan taloudellisena ja juridisena neuvonantajana yrityskaupassa, jossa P. Kurkio Oy osti Oy Orasel Ltd:n koko osakekannan.
Kotka & co:n tilat saivat laajennuksessa uuden ilmeen
Osuuskunta Satamaito voitti Plussa Maitoa koskevan kiistan markkinaoikeudessa
Kotka & co. avusti Osuuskunta Satamaitoa markkinaoikeudessa käsiteltävänä olleessa Plussa Maitoa koskevassa riidassa, jossa vastapuolena oli Valio Oy.
Valio Oy vaati, että markkinaoikeus kieltäisi Osuuskunta Satamaitoa käyttämästä sanaa ”Plussa” erikoismaitotuotteidensa nimien osana.
Valio Oy:n mukaan Osuuskunta Satamaito pyrki oikeudettomasti hyötymään Valio Oy:n hyvästä maineesta ja, että kyse olisi ollut ns. maineen norkinnasta.
Markkinaoikeus hylkäsi yksimielisesti Valio Oy:n vaatimukset.
KOTKA & CO. JATKAA KAUPPILA PARTNERSIN VIITOITTAMAA TIETÄ ASIAKKAIDEN LIIKETOIMINNAN SPARRAAJANA
Kauppila Partners Asianajotoimisto Oy on tästä päivästä lähtien Kotka & co. Asianajotoimisto Oy. Kyse ei kuitenkaan ole pelkästä nimenmuutoksesta. Asianajotoimisto on viime vuosien mittaan panostanut asiakaslähtöisesti talous- ja liiketoimintaosaamiseen.
Tästä näkökulmasta on toteutettu viimeisimmät rekrytoinnit lakimiesten Kirsi Ikävalko-Lähteen ja Oskar Björndahlin liittyessä tiimiin. Heillä on paitsi monipuolista juridista kokemusta, myös tarjottavana verotuksen ja sukupolvenvaihdosten erityisosaamista.
Kotka & co:n nykyiset omistajat ovat asianajajat Ville Kotka, Mikko Laine ja Juha Norolahti. Nimenvaihdos ja yritysilmeen uudistus oli perusteltua toteuttaa kuvastamaan yhtiön nykyistä tilannetta ja toimintatapaa.
Kotka & co. Asianajotoimisto Oy jatkaa Jouko Kauppilan vuonna 1972 perustaman asianajotoimiston toimintaa. Kotka & co. on liikevaihdolla mitattuna Satakunnan suurin asianajotoimisto. Yrityksen palveluksessa on nykyään 9 asiantuntijaa.
Lastensuojelulaitos Eemeli Oy:n osakekauppa
Kotka & co. toimi omistajien neuvonantajana yrityskaupassa, jossa Lastensuojelulaitos Eemeli Oy:n koko osakekanta myytiin Mediverkko Lasten ja Nuorten Palvelut Oy:lle.
Kotka & co. on siirtynyt ostolaskujen sähköiseen käsittelyyn
Olemme siirtyneet osto- ja kululaskujen sähköiseen käsittelyyn ja laskut vastaanotetaan mieluiten verkkolaskuna. Verkkolaskutustunnus on TE003720772294 ja verkkolaskuoperaattori Tieto Oyj.
Jos mahdollisuutta verkkolaskujen lähettämiseen ei ole, voi paperilaskun lähettää laskutusosoitteella:
Kotka & co. Asianajotoimisto Oy, Sarjanr 16803991, PL 861, 00019 SSC.
Ville Kotka luennoi Asianajajapäivillä
Asianajaja Ville Kotka luennoi XLVI Asianajajapäivillä 10.1.2014 aiheesta Osakeyhtiön hallinnon neuvonta kriisitilanteessa.
Ville Kotka luennoi Insolvenssipäivillä
Asianajaja Ville Kotka luennoi Insolvenssipäivillä aiheesta Kriisiyhtiössä toimiminen.
MVR-Yhtymä Oy:n omistusjärjestely
Kauppila Partners Asianajotoimisto Oy on avustanut MVR-Yhtymä Oy:tä sen omistuksen uudelleenjärjestelyssä.
Suomen Kiinnikekeskus Oy:n osakekauppa
Kauppila Partners Asianajotoimisto Oy on avustanut Länsi-Suomen Sähkötukku Oy:tä Suomen Kiinnikekeskus Oy:n osakekannan ostamisessa.
Sampo-Rosenlew Oy:n ja John Deeren yhteistyö
Kauppila Partners toimi Sampo-Rosenlew Oy:n neuvonantajana John Deere -yhteistyöhön liittyen.
Finda Oy:n sijoitus Ficolo Oy:hyn
Kauppila Partners toimi Finda Oy:n juridisena ja taloudellisena neuvonantajana Ficolo Oy:hyn tehdyssä pääomasijoituksessa.
Kauppila Partners laajentaa osakaspohjaansa
Kauppila Partners Asianajotoimisto Oy laajentaa osakaspohjaansa. Yhtiön osakkaaksi on kutsuttu asianajaja Juha Norolahti. Norolahti on erikoistunut riidan ratkaisuun ja hän vastaa Kauppila Partnersin riidanratkaisupalveluista.
OTK Mikko Laine hyväksytty asianajajaksi
Suomen Asianajajaliiton hallitus on 1.2.2013 hyväksynyt OTK Mikko Laineen asianajajaksi ja Suomen Asianajajaliiton jäseneksi.
Hollmén & Co Oy:n ja Nordic Aluminium Oyj:n välinen yrityskauppa
Kauppila Partners toimi ostajan taloudellisena ja juridisena neuvonantajana liiketoimintakaupassa, jossa Hollmén & Co Oy osti Nordic Aluminium Oyj:ltä sen Nivalassa sijaitsevan koneistusliiketoiminnan.
Oikeustieteen maisteri Oskar Björndahl toimiston palvelukseen
OTM Oskar Björndahl on aloittanut toimistossamme 1.11.2012 lakimiehenä. Oskar Björndahlin painopisteenä ovat yritysjärjestelyt ja yhtiöoikeus. Björndahl on juuri suorittanut tuomioistuinharjoittelun Pohjanmaan käräjäoikeudessa. Aikaisemmin hän on toiminut lakimiehenä Hannes Snellman Asianajotoimistossa hoitaen mm. yritysjärjestelyihin sekä yhtiö-, kauppa- ja sopimusoikeuden alaan liittyviä asioita.
AA Ville Kotka luennoi Satakunnan Yrittäjien Suunnitellusti vapaalle -tilaisuudessa
AA Ville Kotka luennoi 14.9.2012 Satakunnan Yrittäjien Suunnitellusti vapaalle -tilaisuudessa aiheesta Mitä juridisia asioita kannattaa huomioida yrityksen myynnissä ja sukupolvenvaihdoksessa.
Kotka & co. Asianajotoimisto Oy
Eteläkauppatori 4 B (3. krs.), Pori
Postiosoite: PL 146, 28101 Pori
Puhelinvaihde: (02) 634 8200
Faksi: (02) 634 8230
Email: etunimi.sukunimi@kotkaco.fi
Y-tunnus: 2077229-4
VERKKOLASKUOSOITE: 003720772294, operaattori Maventa 003721291126
LASKUTUSOSOITE: Kotka & co. Asianajotoimisto Oy, 20772294, PL 100, 80020 Kollektor Scan
info@kotkaco.fi